En 25-årig mand fra Aalborg er blevet varetægtsfængslet for besiddelse af en skarpladt pistol og 500 gram hash.

Onsdag formiddag ransagede Nordjyllands Politi den 25-årige mands bolig i Aalborg, og her fandt de en skarpladt pistol, seks patroner og 500 gram hash. Det var nok til at manden blev fremstillet i grundlovsforhør torsdag formiddag, hvor dommeren valgte at varetægtsfængsle manden i fire uger. Den 25-årige accepterede fængslingen.